401405DWX8

**Ústredie práce, sociálnych vecí a rodiny**

**Číslo výberového konania: VKP/2025/2**

**Názov projektu:** *Rozvoj výkonu opatrení sociálnoprávnej ochrany detí a sociálnej kurately 2*

**Funkcia:** zamestnanec vykonávajúci opatrenia SPOD a SK v prirodzenom rodinnom prostredí klientov v rámci Národného projektu *Rozvoj výkonu opatrení sociálnoprávnej ochrany detí a sociálnej kurately 2* –**asistent sociálnej práce** **(agenda ohrozené rodiny/ sociálna kuratela detí)**

**Počet voľných pracovných miest: 1** (doba určitá počas realizácie národného projektu;

predpokladaný nástup 07/2025)

**Trvanie pracovného pomeru:** do skončenia národného projektu, do 30.11.2026

**Organizačný útvar:** Úrad práce, sociálnych vecí a rodiny Komárno, odbor sociálnych vecí a rodiny, oddelenie sociálnoprávnej ochrany detí a sociálnej kurately

**Miesto výkonu práce:** Úrad práce, sociálnych vecí a rodiny Komárno, pracovisko Biskupa Királya 30

Charakteristika práce: Poradenská práca prvého kontaktu vrátane predbežnej klasifikácie problému klienta a poradenského usmernenia a poskytovanie relevantných informácií pri riešení krízových situácií, problémov a zlyhaní v osobnom živote, v partnerských vzťahoch a rodinných vzťahoch a v širšom prostredí prostredníctvom poradenských postupov vrátane preventívnej a resocializačnej práce s jednotlivcom, rodinou alebo skupinou.

.

**Rámcový opis pracovných činností:**

* terénna sociálna práca v prirodzenom prostredí dieťaťa a jeho rodiny, náhradnom prostredí a v inštitúciách na účely zhodnotenia situácie dieťaťa, posúdenia možnosti rodičov, ďalších príbuzných a iných osôb dieťaťa riešiť situáciu dieťaťa a rodiny na účely určenia miery ohrozenia dieťaťa,
* spolupráca so subjektmi, ktoré participujú na pomoci dieťaťu a rodine,
* spolupráca na plnení úloh plánu sociálnej práce,
* sprevádzanie a pomoc rodičom alebo osobám, ktoré sa starajú o dieťa v komunikácii s inštitúciami,
* pomoc dieťaťu, rodine alebo osobám, ktoré sa starajú o dieťa pri odstraňovaní alebo zmierňovaní porúch správania a výchovných problémov,
* administratívne úkony spojené s výkonom činnosti.

**Informácia o odmeňovaní:** platová trieda **7** - tarifný plat bude určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov

**POŽIADAVKY NA ZAMESTNANCA:**

**Požadované vzdelanie uchádzača:**

minimálne ukončené vysokoškolské **vzdelanie I. stupňa**. v študijnom odbore sociálna práca (§ 5 a § 45 zákona č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov), právo, psychológia, politické vedy v študijnom programe zameranom na verejnú politiku a verejnú správu alebo učiteľstvo a pedagogické vedy, alebo v študijných odboroch podľa § 93 zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov.

**Prax:** nevyžaduje sa.

**Počítačové a iné znalosti:** Microsoft Office Word, Microsoft Office Excel, Microsoft Office Outlook, Internet na pokročilej úrovni

**Iné znalosti:** vodičský preukaz skupiny B výhodou, aktívny vodič

**Jazykové znalosti:** ovládanie jazyka národnostnej menšiny (maďarského) výhodou

**Požadované schopnosti a osobnostné vlastnosti:** sebadôvera, svedomitosť a spoľahlivosť, samostatnosť, motivácia, adaptabilita a flexibilita, schopnosť pracovať pod tlakom, komunikačné zručnosti

**Požadované odborné znalosti:**

* Ústava SR
* zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov
* zákon č. 36/2005 Z. z. o rodine a o zmene a doplnení niektorých zákonov v znení neskorších predpisov
* zákon č. 71/1967 Zb. o správnom konaní v znení neskorších predpisov
* zákon č. 453/2003 Z.z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých
* zákon č. 219/2014 Z.z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení

**Kontakt pre poskytnutie informácií:**

Meno a priezvisko kontaktnej osoby: Mgr. Edita Bertová

Telefón: 035/2443121

E-mail: edita.bertova@upsvr.gov.sk

**Adresa zamestnávateľa**:

Úrad práce, sociálnych vecí a rodiny Komárno

Nám. M. R. Štefánika 9

945 01 Komárno

**Doručovacia adresa zamestnávateľa:**

Úrad práce, sociálnych vecí a rodiny Komárno

P.O.BOX 183

945 05 Komárno 5

**Požadované doklady pre prihlásenie sa do výberového konania pre zamestnanca pri výkone práce vo verejnom záujme:**

* písomnú žiadosť o zaradenie do výberového konania s uvedením čísla výberového konania,
* motivačný list,
* kópia vysvedčenia, diplomu alebo iného rovnocenného dokladu o najvyššom dosiahnutom vzdelaní,
* profesijný štruktúrovaný životopis vo formáte EUROPASS,
* písomné čestné vyhlásenie o bezúhonnosti,
* písomné čestné vyhlásenie o pravdivosti všetkých údajov uvedených v kópii diplomu, profesijnom štruktúrovanom životopise.

**Termín podania žiadosti o zaradenie do výberového konania je do 10.6.2025**

V určenom termíne ich zasielajte na adresu zamestnávateľa alebo e-mailom, ktoré sú  uvedené v texte inzerátu.Rozhodujúci je dátum podania na poštovú prepravu, dátum podania v podateľni úradu alebo dátum odoslania e-mailu. Požadované doklady zaslané e-mailom je potrebné doručiť písomne najneskôr v deň uskutočnenia výberového konania (pred jeho začatím). Po tomto termíne budú uchádzači, ktorí splnili podmienky a ktorí v určenom termíne doručili všetky požadované doklady pozvaní na výberové konanie. Svoj telefonický a e-mailový kontakt uveďte vo svojej žiadosti.